
Ārējie kanalizācijas inženiertīkli
Projekta ietvaros paredzēts izbūvēt ārējos kanalizācijas inženiertīklus, tai skaitā, 7026 m pašteces kanalizācija, s232 m spiediena kanalizācijas, 4  kanalizācijas sūkņu stacijas: Liliju ielā, Aizkraukles ielā, Kaļķu ielā un Ļaudonas ielā).
Vienlaicīgi ar ielu kanalizācijas cauruļvadiem, projektā jāparedz kanalizācijas izvadi De160mm individuālo pieslēgumu ierīkošanai, vidēji 10 m attālumā no ielas cauruļvada līdz ielas sarkanajai līnijai vai nekustamā īpašuma robežai. 
Inženiertīkla izvada pievienojuma punktu, šķērsojumu ar nekustamā īpašuma robežu pēc izvada izbūves  jāatzīmē ar vertikālu signālstabiņu sarkanā krāsā. Signālstabiņa augstumam jābūt 0,5 m no zemes virsmas.  
Kanalizācijas spiedvadu ar diametru > vai  = DN 125 mm nepieciešams projektēt no kaļamā ķeta caurulēm.

Kanalizācijas sūkņu stacijas jāprojektē kopā ar elektrības pieslēgumu, teritorijas labiekārtošanu, ventilāciju, vadības automātiku, paredzot datu pārraidi uz SIA “Jēkabpils ūdens” vadības centru.  

1.1 Pašteces kanalizācija
Sadzīves kanalizācijas maģistrālos cauruļvadus projektēt no polipropilēna (PP) sadzīves kanalizācijas  caurulēm, ieguldes klase SN8, kuras atbilst LVS EN 13476-3 vai EN 14758 standartiem, ir ar paaugstinātu triecienizturību zemās gaisa temperatūrās (-10˚C) un palielinātu caurules iekšējās virsmas sieniņu biezumu. 
Uz kanalizācijas tikla paredzētas sekojošas skatakas: 

· dzelzsbetona grodu akas DN 1000 un DN1500 

· PP skatakas no DN 500 līdz DN 1000 (Medņu, Ļaudonas un Rudens ielās). 

1.2 Dzelzsbetona skatakas

Skatakas (kā arī spiediena dzēšanas, aizbīdņu akas un krītakas) DN 1000 un DN 1500 paredzēt no saliekamiem dzelzsbetona elementiem. Dzelzsbetona elementu konstrukcija atbilstoši LVS EN 1917:2008. Skatakas dziļums ir jāprecizē būvdarbu laikā, balstoties uz aktuālo caurules iebūvēs dziļumu. Akas grodiem, pamatnēm un pārsegumam ir jābūt no rūpnieciski ražotiem betona elementiem ar hidroizolāciju. Rūpnieciski ražotie aku betona grodi ir jābalsta uz 200mm biezas betona pamatnes. Starp grodiem jāievieto blīvgumija, kura nodrošina savienojuma blīvumu un ūdensnecaurlaidību. Blīvgumijai jāatbilst standartam LVS EN681-1.

Prasības dzelzsbetona aku grodiem:
· sertificēti atbilstoši standartam LVS EN1917;
· ražoti no betona markas ne zemākas par C35/45, ūdensnecaurlaidība W10 un   salizturība F200;
· grodos ir jābūt ražošanas procesā iemontētiem dībeļiem pakāpienu ievietošana; 
· kāpšļi dzelzsbetona grodu skatakās atbilstoši LVS EN 13101 prasībām.
Kanalizācijas skataku lūkām ir jābūt izgatavotām no kaļamā ķeta ar vismaz divām atvēršanas instrumenta ievietošanas ligzdām, kuras atrodas lūkas rāmī un jāatbilst standartam LVS EN124. Braucamās daļās aku vāku nestspēja jābūt min 40 tonnas. Uz ielu braucamās daļas lūkas rāmim jābūt ,,peldoša" tipa ar diametru ne mazāku par 700mm (grodu akām) un ne mazāku par 500mm (PP skatakām). Rāmim jābūt vienā līmeni ar ceļa segumu. Zem vāka jābūt gumijas starplikai. 

Grantētās ielās ķeta aku vāku pamatnei jābūt iebetonētai (R=50cm), H=10cm pie akas vāka pamatnes ar vienmērīgu slīpumu riņķa līnijas virzienā, lai novērstu to aizstumšanu ielas uzkopšanas laikā.  

Būvprojektā nepieciešams paredzēt, ka būvniekam projekta realizācijai izmantojamos materiālus pirms būvniecības uzsākšanas rakstveidā jāsaskaņo ar būvuzraugu un pasūtītāju.
1.3 PP skatakas

PP skatakas izgatavotas no polipropilēna atbilstoši EN 14598-2, LVS EN 124. Akai jābūt no trim daļām: pamatnes, augstuma regulēšanas caurulei un teleskopiskai caurulei. Visas sastāvdaļas savā starpā noblīvējās ar gumijas blīvgumijām.  

1.4  Spiediena kanalizācijas tīkli
Kanalizācijas spiedvadu montāžai paredzētas spiediena klases PN10 polietilēna PE-100 caurules (brūnais marķējums) ar PP aizsargslāni De110mm. Kopējais jauno spiedvadu izbūves garums 232 m. 

Spiedvada caurules savstarpēji ir jāsavieno ar metināšanu. Spiedvada pagrieziena vietas, kas ir lielākas par 6 grādiem jāizmanto betona atbalsti. Atbalsts ir jāveido no armētas betona konstrukcijas. Attālumi un pagrieziena leņķi noteikti pēc mēroga, būvdarbu laikā tie jāprecizē. 

Pie kanalizācijas sūkņu stacijas uz spiedvada jāuzstāda notekūdeņu plūsmas mērītāja aku DN1500 no saliekamiem dzelzsbetona elementiem un tukšošanas akas. No spiedvada notekūdeņi jānovada uz blakus izbūvētu dzelzsbetona grodu aku, kura tiks iztukšota ar sūkni vai hidrodinamisko mašīnu. Iztukšošana tiek regulēta ar atzarā iebūvētu aizbīdni.

1.5  Kanalizācijas sūkņu stacijas (KSS)

Projektējamai sūkņu stacijām ir jābūt rūpnieciski ražotai, pazemes tipa, kuras korpuss ir izgatavots no sintētiska materiāla - armētas stikla šķiedras vai PE materiāla. Virs zemes jābūt paviljonam un nožogojumam.  

Uzņēmējam jāveic elektropieslēgumu uz jaunajām sūkņu stacijām.  

Sūkņu stacijas jāaprīko ar viena ražotāja iegremdējamiem sūkņiem, grozu, pretvārstu, nažveida noslēgvārstu un 3 līmeņu (ieslēgšanās, izslēgšanās un avārijas līmeņa) devējiem. Sūkņu elektrokabelim paredzēt ūdensizturīgu savienojumu KSS tvertnē ērtākai izcelšanai. 

Sūkņu vadīšanai jānotiek no vadības paneļa, kas paredzēts iekšā uzstādīšanai ar drošības klasi IP56. Vadības skapis paredzēts sūkņu darbības, vadības, kontroles un aizsardzības automatizācijai. Sūknētavu paredzēts darbināt automātiskā režīmā, bez cilvēku klātbūtnes. 

Sūkņu stacijas SCADA sistēmai jābūt savienojamai un savienotai ar SIA „Jēkabpils ūdens” rīcībā esošo SCADA sistēmu, novadot nepieciešamos datus uz uzņēmuma vadības centru Jaunā ielā 60, Jēkabpilī. Automātikas aprīkojumam jābūt apgādātam ar ierīcēm, kas nodrošina automātisku pāreju no avārijas režīma uz darba režīmu. Kanalizācijas sūkņu stacijai jāparedz pārvietojama dīzeļģeneratora pieslēgvieta, lai nodrošinātu sūknētavas darbību elektrības pārtraukumu gadījumā. Papildus jāparedz 220V elektroapgādes pieslēgvieta, lai nodrošinātu ērtāku sūkņu stacijas apkalpi. 

Staciju aprīkot ar:

· 2 sūkņiem komplektā ar griezējinstrumentu. 
· autopēdu/vadulu turētājs 2 gab.,

· līmeņa pludiņiem, 4 gab. SLC10E,

· rupjo frakciju grozu (izceļams pa vadulām),

· ventilācijas difuzoru,

· apsildāmu sadales skapi LCD iebūvēšanai.

Sūkņu stacijā uz kanalizācijas spiedvada katram sūknim paredzēts uzmontēt vienvirziena vārstu un nažveida aizbīdni. Minēto iekšējo spiedvada posmu jāmontē no nerūsējošā tērauda.

Visi būvdarbi jāveic saskaņā ar vispārīgām tehniskām specifikācijām. Būvniecības laikā Uzņēmējam jānodrošina esošo inženiertehnisko sistēmu nepārtraukta darbība.  

Veicot kanalizācijas izbūves un ekspluatācijas darbus, jāievēro materiālu ražotāju firmu instrukcijas un noteikumi, kā arī darba aizsardzības un vides aizsardzības normatīvie akti.

Būvdarbu izpildes gaitā izcērtamo koku vietā jāiestāda jauni. 
1.6 Notekūdeņu plūsmas mērītāji
Projekta ietvaros KSS atsevišķā akā  jāuzstāda notekūdeņu plūsmas mērītāja komplektu.

Notekūdeņu plūsmas mērītāju paredzēt ar augstas klases precizitāti, elektromagnētisko DN l00 komplektā ar datu reģistrācijas un pārraides iekārtām, t.i., datu logeri un GPRS datu pārraidītāju. 

